turjo4nis/wikipedia-bn-dump-20250701 huggingface dataset:
জন কেনেথ গলব্রেইথ

জন কেনেথ গলব্রেইথ (; সঠিকভাবে  । কিন্তু সাধারণভাবে  ), ওসি, পি এইচ. ডি., এল এল. ডি. (অক্টোবর ১৫, ১৯০৮ – এপ্রিল ২৯, ২০০৬) ছিলেন বিংশ শতাব্দীর সবচেয়ে প্রভাবশালী মার্কিন অর্থনীতিবিদদের মধ্যে অন্যতম। তিনি কিনসীয় ও প্রতিষ্ঠানবাদী অর্থনীতিবিদ এবং রাজনৈতিক উদারনীতিবাদ ও প্রগতিশীল মূল্যবোধের একজন অগ্রগণ্য সমর্থক ছিলেন। তিনি অর্থনীতির বিভিন্ন বিষয়ের ওপর প্রচুর সহজপাঠ্য ও জনপ্রিয় বই লিখেছেন।

উক্তি 
 "Faced with the choice between changing one's mind and proving that there is no need to do so, almost everybody gets busy on the proof."
 "If you feed enough oats to the horse, some will pass through to feed the sparrows." - in relation to trickle-down economics
 "পুঁজিবাদী ব্যবস্থায় এক মানুষ শোষণ করে অন্য মানুষকে। সাম্যবাদী ব্যবস্থায় ঠিক তার বিপরীতটি ঘটে।" ("Under capitalism, man exploits man. Under communism, it's just the opposite.")
 "অর্থনৈতিক ভবিষৎবাণীর একমাত্র কাজ হল জ্যোতিষশাস্ত্রের গ্রহণযোগ্যতা বাড়ানো।" ("The only function of economic forecasting is to make astrology look respectable.")
 "আধুনিক রক্ষণশীলেরা নৈতিক দর্শনের সবচেয়ে পুরনো একটি অনুশীলনে রত, আর তা হল স্বার্থপরতার নৈতিক ন্যায্যতার উন্নততর একটি ব্যাখ্যার সন্ধান। ("The modern conservative is engaged in one of man's oldest exercises in moral philosophy; that is, the search for a superior moral justification for selfishness.")
 "If all else fails, immortality can always be assured by spectacular error."
 "It is a well known and very important fact that America's founding fathers did not like taxation without representation. It is a lesser known and equally important fact that they did not much like taxation with representation."
 (Having been asked how he managed to write so much) "I wake up early, have a good breakfast, and begin."
 "Humility is not always compatible with truth."
 "People of privilege will always risk their complete destruction rather than surrender any material part of their advantage."
 "Politics is not the art of the possible. It consists of choosing between the disastrous and the unpalatable."

তথ্যসূত্র 

১৯০৮-এ জন্ম
২০০৬-এ মৃত্যু
মার্কিন রাষ্ট্রদূত
মার্কিন অর্থনীতিবিদ
কানাডীয় আমেরিকান
কানাডীয় অর্থনীতিবিদ
হার্ভার্ড ইউনিভার্সিটি অধ্যাপক
কিনসীয় অর্থনীতি
উদারনীতিবাদ
মার্কিন নাগরিকত্ব প্রাপ্ত ব্যক্তি
২০শ শতাব্দীর মার্কিন অর্থনীতিবিদ
সাহিত্য ও শিক্ষায় পদ্মবিভূষণ প্রাপক
আমেরিকান অ্যাকাডেমি অব আর্টস অ্যান্ড লেটার্সের সদস্য
কৃষি-অর্থনীতিবিদ
মার্কিন যুক্তরাষ্ট্রে কানাডীয় অভিবাসী
স্কটিশ বংশোদ্ভূত কানাডীয় ব্যক্তি
রুশ বিজ্ঞান অ্যাকাডেমির বিদেশী সদস্য
হার্ভার্ড বিশ্ববিদ্যালয়ের শিক্ষক
প্রেসিডেন্সিয়াল মেডেল অব ফ্রিডম প্রাপক
প্রিন্সটন বিশ্ববিদ্যালয়ের শিক্ষক
ফোর ফ্রিডমস পুরস্কার প্রাপক
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
টরন্টো বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের নাগরিকীকৃত নাগরিক
দক্ষিণ এশীয় আঞ্চলিক সহযোগিতা সংস্থা

দক্ষিণ এশীয় আঞ্চলিক সহযোগিতা সংস্থা (সংক্ষেপে সার্ক) দক্ষিণ এশিয়ার একটি আঞ্চলিক সংস্থা। এর সদস্য দেশগুলো বাংলাদেশ, পাকিস্তান, ভারত, শ্রীলঙ্কা, মালদ্বীপ, নেপাল, ভুটান এবং আফগানিস্তান। চীন, জাপান, যুক্তরাষ্ট্র, দক্ষিণ কোরিয়া, ইরান, মায়ানমার, মরিশাস, অস্ট্রেলিয়া ও ইউরোপীয় ইউনিয়ন হল সার্কের ৯টি পর্যবেক্ষক রাষ্ট্র। সার্ক ১৯৮৫ সালের ৮ই ডিসেম্বর প্রতিষ্ঠিত হয়েছিল। জেনারেল হুসাইন মোহাম্মদ এরশাদের শাসনকালে সার্কের পথ চলা শুরু হয়েছিল। বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কা নেতারা দক্ষিণ এশিয়ার আঞ্চলিক, অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষ্যে এক রাজকীয় সনদপত্রে আবদ্ধ হন। এটি অর্থনৈতিক, প্রযুক্তিগত, সামাজিক, সাংস্কৃতিক এবং উন্নয়নের যৌথ আত্মনির্ভরশীলতা জোর নিবেদিত। সার্কের প্রতিষ্টাতা সদস্য সমূহ হল বাংলাদেশ, ভারত, পাকিস্তান, শ্রীলঙ্কা, নেপাল, মালদ্বীপ, ভুটান এবং ২০০৭ সালে আফগানিস্তান সার্কের সদস্য পদ লাভ করে। রাষ্ট্রের শীর্ষ মিটিং সাধারণত বাৎসরিক ভিত্তিতে নির্ধারিত এবং পররাষ্ট্র সচিবদের সভা দুই বছর পর পর অনুষ্ঠিত হয়। নেপালের রাজধানী কাঠমান্ডু সার্কের সদর দফতর অবস্থিত।

ইতিহাস 
প্রথম দক্ষিণ এশীয় আঞ্চলিক সহযোগিতার জন্য একটি কাঠামো প্রতিষ্ঠার প্রস্তাবটি বাংলাদেশের প্রাক্তন রাষ্ট্রপতি জিয়াউর রহমানের চিন্তাধারা থেকে আসে।

সচিবালয়

সার্ক সচিবালয় জানুয়ারি ১৭, ১৯৮৭ সালে নেপালের রাজধানী কাঠমান্ডুতে প্রতিষ্ঠিত হয় এবং নেপালের প্রথিতযশা রাজা বীরেন্দ্র বীর বিক্রম শাহ দেব এটি উদ্বোধন করেন।

আঞ্চলিক কেন্দ্রসমূহ 
সার্কের আঞ্চলিক কেন্দ্রসমূহ:

মহাসচিব

শীর্ষ সম্মেলন

সার্কের বর্তমান নেতৃবৃন্দ

আরও দেখুন
 বে অফ বেঙ্গল ইনিশিয়েটিভ ফর মাল্টিসেক্টরাল, টেকনিকাল এন্ড ইকনমিক কোঅপারেশন
 সার্ক সম্মেলনের তালিকা
 মেকং-গঙ্গা সহযোগিতা
 দক্ষিণ এশীয় মুক্ত বাণিজ্য অঞ্চল
 দক্ষিণ এশিয়ার উপআঞ্চলিক অর্থনৈতিক সহযোগিতা

তথ্যসূত্র

বহিঃসংযোগ

 
 সার্ক যুব 

১৯৮৫-এ প্রতিষ্ঠিত সংগঠন
আন্তর্জাতিক অর্থনৈতিক সংস্থা
জাতিসংঘ সাধারণ পরিষদের পর্যবেক্ষক
আঞ্চলিক রাষ্ট্রসংঘ
এশিয়ার আন্তর্জাতিক সংস্থা
আফগানিস্তানের বৈদেশিক সম্পর্ক
নেপালের বৈদেশিক সম্পর্ক
পাকিস্তানের বৈদেশিক সম্পর্ক
বাংলাদেশের বৈদেশিক সম্পর্ক
ভুটানের বৈদেশিক সম্পর্ক
মালদ্বীপের বৈদেশিক সম্পর্ক
শ্রীলঙ্কার বৈদেশিক সম্পর্ক
নেপাল ভিত্তিক সংগঠন
দক্ষিণ এশীয় আঞ্চলিক সহযোগিতা সংস্থা
চুক্তি অনুযায়ী প্রতিষ্ঠিত আন্তঃসরকারি সংস্থা
ভারতের বৈদেশিক সম্পর্ক
২ মে



ঘটনাবলী 
১১১২ – চীনা জ্যোতির্বিদরা সূর্যের অভ্যন্তরে কালো বায়বীয় বস্তুর অস্তিত্ব লক্ষ করেন।
১৮৮৩ -  শ্রীরামকৃষ্ণের সঙ্গে   রবীন্দ্রনাথের প্রথম সাক্ষাৎ ঘটে কলকাতার কাশীশ্বর মিত্রের নন্দনবাগান বাড়িতে।
১৯৪৫ – সোভিয়েত বাহিনী বার্লিন দখল করে নেয়। বার্লিন জার্মানির রাজধানী এবং ইউরোপ মহাদেশের একটি ঐতিহাসিক শহর। বার্লিন শহরে ৩৪ লাখেরও বেশি লোক বাস করেন।
১৯৪৫ – ইতালিতে মোতায়েন প্রায় ১০ লাখ জার্মান সৈন্য নিঃশর্ত আত্মসমর্পণ করে।
১৯৫৯ - ভারতের প্রথম বিজ্ঞান সংগ্রহশালা,  বিড়লা শিল্প ও কারিগরি সংগ্রহশালা কলকাতায় প্রতিষ্ঠিত হয়।
১৯৬৪ – তৎকালীন সায়গন বন্দরে অবস্থিত যুক্তরাষ্ট্রে নৌবাহিনীর জাহাজ ইউএসএনএস কাড বিস্ফোরণে ডুবে যায়।
১৯৭২ - দক্ষিণ আমেরিকান দেশ হিসেবে বাংলাদেশকে স্বাধীন দেশ হিসেবে সর্বপ্রথম স্বীকৃতি দেয় কলম্বিয়া, কোস্টারিকা এবং  ভেনেজুয়েলা।

জন্ম 
 ১৭২৯ - রাশিয়ার দ্বিতীয় ক্যাথেরিন (মৃ. ১৭৯৬)
 ১৭৭২ - নোভালিশ, জার্মান লেখক এবং কবি। (মৃ. ১৮০১)
 ১৮৬০ - থিওডোর হের্জল, অস্ট্রিয়া-হাঙ্গেরির একজন ইহুদি সাংবাদিক ও লেখক। (মৃ. ১৯০৪)
 ১৮৮২ - নরেশচন্দ্র সেনগুপ্ত, বাঙালি আইনজীবী, অধ্যাপক ও প্রগতিশীল সাহিত্যিক। (মৃ.১৯৬৪)
 ১৯০১ - বব ওয়াট, ইংলিশ ক্রিকেটার। (মৃ. ১৯৯৫)
 ১৯১৭ -  বিভূতিভূষণ সরকার, বাঙালি বিপ্লবী ও শিল্পোদ্যোগী। (মৃ.১৯৭২)
 ১৯২১ - সত্যজিৎ রায়, বাংলা সাহিত্যিক, সঙ্গীতজ্ঞ, চিত্রকর ও চলচ্চিত্র পরিচালক|(মৃ.২৩/০৪/১৯৯২)
 ১৯২৮ - ফয়েজ আহমেদ, বাংলাদেশের প্রখ্যাত সাংবাদিক, সাহিত্যিক, রাজনীতিবিদ।
 ১৯২৯ - এদুয়ার বালাদুর, ফ্রান্সের সাবেক প্রধানমন্ত্রী।
 ১৯২৯ - জিগমে দর্জি ওয়াংচুক, ভুটানের তৃতীয় ড্রূক গ্যালাপ (রাজা)। (মৃ. ১৯৭২)
 ১৯৩১ - পুলক বন্দ্যোপাধ্যায় প্রথিতযশা ভারতীয় বাঙালি গীতিকার ও সুরকার ।(মৃ.০৭/০৯/১৯৯৯)
 ১৯৩৫ - দ্বিতীয় ফয়সাল, ইরাকের তৃতীয় ও শেষ বাদশাহ।
 ১৯৩৯ - সুমিও ইজিমা, জাপানি পদার্থবিদ, কার্বন ন্যানোটিউব আবিষ্কারক।
 ১৯৪২ - জ্যাকুয়েস রগ, বেলজিয়ামের ক্রীড়া অধিকর্তা।
 ১৯৫৮ - ডেভিড ও'লিয়ারি, আয়ারল্যান্ডীয় পেশাদার ফুটবল খেলোয়াড় এবং ম্যানেজার।
 ১৯৬০ - স্টিভেন ডাল্ড্রি, ইংরেজ পরিচালক ও প্রযোজক।
 ১৯৬৯ - ব্রায়ান লারা, ত্রিনিদাদিয়ান ক্রিকেটার।
 ১৯৭২ - ডোয়েইন জনসন, মার্কিন-কানাডীয় অভিনেতা, প্রযোজক এবং পেশাদার কুস্তিগির।
 ১৯৭৫ - ডেভিড বেকহ্যাম, ইংরেজ ফুটবলার।
 ১৯৮২ - যোহান বোথা, দক্ষিণ আফ্রিকার ক্রিকেটার।
 ১৯৯৬ - জুলিয়ান ব্র্যান্ড, জার্মান ফুটবলার।
 ২০১৫ - প্রিন্সেস শার্লট অব কেমব্রিজ, প্রিন্স উইলিয়াম, ডিউক অব কেমব্রিজ, এবং ক্যাথরিন, ডাচেস অফ কেমব্রিজ এর কনিষ্ঠতম এবং একমাত্র কন্যা।

মৃত্যু 
 ১৫১৯ - লিওনার্দো দা ভিঞ্চি, ইতালীয় রেনেসাঁসের কালজয়ী চিত্রশিল্পী।(জ.১৫/০৪/১৪৫২)
 ১৮৫৭ - আলফ্রেড ডি মুসেট, ঊনবিংশ শতাব্দির কবি ও লেখক।
 ১৯০৮ - প্রফুল্ল চাকী ভারতীয় উপমহাদেশে ব্রিটিশ বিরোধী স্বাধীনতা সংগ্রামের বিপ্লবী। (জ.১০/১২/১৮৮৮)
 ১৯৫৭ - জোসেফ ম্যাকার্থি, মার্কিন রাজনীতিবিদ। (জ. ১৯০৮)
 ১৯৭২ - জে. এডগার হুভার, মার্কিন যুক্তরাষ্ট্রের এফবিআই প্রথম পরিচালক এবং মার্কিন আইন প্রণয়নকারী কর্মকর্তা। (জ. ১৮৯৫)
 ১৯৭৭ - মাহমুদা খাতুন সিদ্দিকা, বাঙালি কবি।
 ১৯৭৯ - জুলিও নাত্তা, ইতালীয় রসায়নবিজ্ঞানী। (জ. ১৯০৩)
 ১৯৮০ - ক্ল্যারি গ্রিমেট, বিখ্যাত অস্ট্রেলীয় ক্রিকেটার।
 ১৯৯৩ - কালীপদ সেন, ভারতীয় বাঙালি সঙ্গীত পরিচালক ও অভিনেতা। (জ.১৯১০) 
 ১৯৯৯ - অলিভার রিড, ইংলিশ অভিনেতা। (জ. ১৯৩৮)
 ২০১০ - লিন রেডগ্রেভ, ইংলিশ-আমেরিকান অভিনেত্রী এবং গায়ক। (জ. ১৯৪৩)
 ২০১১ - ওসামা বিন লাদেন, সন্ত্রাসবাদী গেরিলা যোদ্ধা এবং আল-কায়দা এর প্রতিষ্ঠাতা।

ছুটি ও অন্যান্য

বহিঃসংযোগ 

 বিবিসি: এই দিনে 
 দি নিউইয়র্ক টাইমস: এই দিনে 

গ্রেগরীয় পঞ্জিকার দিন
মে ০২
৬ অক্টোবর



ঘটনাবলী 

 ১৭০২ - ফোর্ট উইলিয়াম দুর্গে প্রথম ব্রিটিশ পতাকা উত্তোলন হয়।
 ১৭৬৯ - ক্যাপটেন কুক নিউজিল্যান্ডে পদার্পণ করেন।
 ১৮৬০ - ভারতীয় দন্ডবিধি আইনে পরিণত হয়। তবে এর কার্যকারিতা শুরু হয় ১ জানুয়ারি ১৮৬২ সালে।
 ১৯০৮ - বসনিয়া ও হারজেগোভেনিয়া ভূখণ্ডকে অস্ট্রিয়া নিজ অধিকারভুক্ত করে।
 ১৯১৮ - তুর্কী সাম্রাজ্যের অধীন বৈরুতে ফ্রান্সের দখল কায়েম।
 ১৯২৮ - চিয়াং কাইশেক চীনের রাষ্ট্রপতি হন।
 ১৯৭২ - মেক্সিকোর সিয়াটলের কাছে ট্রেন লাইনচ্যুত হয়ে ২০৮ জন নিহত হন।
 ১৯৭৩ - বাংলাদেশকে স্বাধীন দেশ হিসেবে স্বীকৃতি দেয় ক্যামেরুন।
 ১৯৭৬ - থাইরেন্ডে সামরিক অভ্যূত্থান অনুষ্ঠিত হয়।
 ২০১৯ - বুয়েট এর ছাত্রলীগের নেতাকর্মীরা নিঃসংশয় ভাবে আবরার ফাহাদকে হত্যা করে, আবরার ফাহাদ ছিলেন বুয়েটের ইইই বিভাগের দ্বিতীয় বর্ষের ছাত্র। 
 ১৯৯৫ - বসনিয়ায় ৬০ দিনের যুদ্ধবিরতি চুক্তি স্বাক্ষরিত হয়।

জন্ম 
 ৮৭৭ - চার্লস টাক, রোমান সম্রাট।
 ১৬৬০ - পল স্কারণ, ফরাসি কবি ও লেখক।
 ১৮২০ - জেনি লিন্ড, সুইডিশ সরু ও অভিনেত্রী।
 ১৮৩১ - রিচার্ড ডেডেকিন্ট, জার্মান গণিতবিদ।
 ১৮৮৭ - লে করবুসিয়, সুইস স্থপতি ও নগর পরিকল্পনাবিদ।
 ১৮৮৮ - নির্মলচন্দ্র চন্দ্র, জাতীয়তাবাদী রাজনীতিবিদ ও আইনজীবী। (মৃ.১৯৫৩)
 ১৮৯২ - লর্ড আলফ্রেড টেনিসন, ব্রিটিশ কবি।
 ১৮৯৩ - মেঘনাদ সাহা, বাঙালি জ্যোতির্পদার্থবিজ্ঞানী। (মৃ.১৬/০২/১৯৫৬)
 ১৯০৩ - আর্নেস্ট টমাস সিন্টন ওয়াল্টন, নোবেল পুরস্কার বিজয়ী আইরিশ পদার্থবিদ ও অধ্যাপক।
 ১৯০৬ - জ্যানেট গেনর, মার্কিন অভিনেত্রী ও চিত্রশিল্পী। (মৃ. ১৯৮৪)
 ১৯০৮
 ক্যারল লমবার্ড, মার্কিন চলচ্চিত্র অভিনেত্রী। (মৃ. ১৯৪২)
 মোহাম্মদ মোদাব্বের, বাংলাদেশী সাংবাদিক, শিশুসাহিত্যিক ও বিশিষ্ট সমাজসেবক। (মৃ. ১৯৮৪)
 ১৯১২ - অগাস্ট মারি ফ্রাঙ্কইস বেরনাইয়েরট, নোবেল পুরস্কার বিজয়ী বেলজিয়ান রাজনীতিবিদ ও ১৪ তম প্রধানমন্ত্রী।
 ১৯৩০ - রিচি বেনো, অস্ট্রেলীয় ক্রিকেটার। (মৃ. ২০১৫)
 ১৯৩১
 নিকলাই চের্নিখ, রুশ বংশোদ্ভূত সোভিয়েত জ্যোতির্বিজ্ঞানী। (মৃ. ২০০৪)
 রিকার্ডো গিয়াকনি, ইতালীয় বংশোদ্ভূত আমেরিকান জ্যোতিঃপদার্থবিজ্ঞানী ও জ্যোতির্বিদ।
 ১৯৩৩ - অলোকরঞ্জন দাশগুপ্ত, বাঙালি ভারতীয় কবি (মৃ.১৭/১১/২০২০)
 ১৯৪৬
 জন ক্রেইগ ভেন্টার, মার্কিন জীববিজ্ঞানী।
 টনি গ্রেগ, ইংরেজ ক্রিকেটার ও ক্রিকেট ধারাভাষ্যকার। (মৃ. ২০১২)
 ১৯৫২ - পার্থ চট্টোপাধ্যায়, প্রাক্তন মন্ত্রী, পশ্চিমবঙ্গ
 ১৯৬৬ - শিরীন শারমিন চৌধুরী, বাংলাদেশি রাজনীতিবিদ, বাংলাদেশের প্রথম নারী ও সর্বকনিষ্ঠ স্পিকার।
১৯৬৬ - নিয়াল কুইন, সাবেক আইরিশ ফুটবলার ও ম্যানেজার।
১৯৮৬ - অলিভিয়া থিরল্বয়, আমেরিকান অভিনেত্রী।
১৯৮৯ - শফিউল ইসলাম সুহাস, বাংলাদেশী ক্রিকেটার।

মৃত্যু 
 ১৯৫১ - অট্টো ফ্রিটজ মেয়ারহফ, নোবেল পুরস্কার বিজয়ী জার্মান বংশোদ্ভূত আমেরিকান চিকিৎসক ও বায়োকেমিস্ট।
১৯৬২ - টড ব্রাউনিং, আমেরিকান অভিনেতা, পরিচালক ও চিত্রনাট্যকার।
১৯৬৭ - যতীন্দ্রচন্দ্র ভট্টাচার্য,  সুভাষচন্দ্র বসুর সহযোগী।(জ.১৮৯৫)
১৯৮১ - মুহাম্মদ আনোয়ার আল সাদাত, নোবেল পুরস্কার বিজয়ী মিশরীয় রাজনীতিবিদ ও ৩য় প্রেসিডেন্ট।
১৯৯২ - বিল ও’রিলি, বিখ্যাত অস্ট্রেলীয় ক্রিকেটার।
১৯৯৯ - আমালিয়া রডরিগুয়েজ, পর্তুগিজ গায়িকা ও অভিনেত্রী।
 ২০০০ - রিচার্ড ফার্নসওয়ার্থ, মার্কিন অভিনেতা ও স্টান্ট। (জ. ১৯২০)
 ২০১২ - আন্তোনিও থিসনেরস, পেরুদেশীয় কবি।
 ২০২০ - এডি ভ্যান হ্যালেন, গিটারিস্ট।(জ. ১৯৫৫)

ছুটি ও অন্যান্য 
 বিশ্ব সেরেব্রাল পালসি দিবস।
বিশ্ব হাসি দিবস।
জাতীয় জন্ম ও মৃত্যু নিবন্ধন দিবস

বহিঃসংযোগ 

গ্রেগরীয় পঞ্জিকার দিন
অক্টোবর
নন্দিত নরকে

নন্দিত নরকে বাংলাদেশের কথাসাহিত্যিক হুমায়ূন আহমেদের প্রথম উপন্যাস। এর রচনাকাল ১৯৭০ এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি ঢাকা বিশ্ববিদ্যালয়ের হাজী মুহম্মদ মুহসীন হলের আবাসিক ছাত্র ছিলেন।

প্রকাশনা তথ্যাদি
১৯৭০-এ লিখিত হলেও উপন্যাসটি ১৯৭১-এর মুক্তিযুদ্ধের কারণে তখন প্রকাশিত হয় নি। বাংলাদেশ স্বাধীন হওয়ার অব্যবহিত পর ঢাকা থেকে প্রকাশিত মুখপত্র নামীয় একটি সংকলনে এ উপন্যাসটি প্রকাশ হওয়ার পর বিশিষ্ট বুদ্ধিজীবী ও সাহিত্যিক আহমদ ছফা উপন্যাসটি পুস্তকাকারে প্রকাশের উদ্যোগ গ্রহণ করেন। এই উদ্যোগেরই ধারাবাহিকতায় ১৯৭২ এর শেষ দিকে খান ব্রাদার্স এ্যাণ্ড কোং উপন্যাসটি পুস্তকাকারে প্রকাশ করে। প্রকাশক হিসেবে কে, এম, ফারুক খানের নাম মুদ্রিত ছিল। মলাট ছিল বোর্ডের তৈরী। মূল্য রাখা হয়েছিল সাড়ে তিন টাকা। গ্রন্থটির প্রচ্ছদ অঙ্কন করেছিলেন কাইয়ুম চৌধুরী। বইটির উৎসর্গপত্রে লিখিত ছিল, "নন্দিত নরকবাসী মা-বাবা, ভাইবোনদের"।

'In Blissful Hell' শিরোনামে উপন্যাসটির ইংরেজি অনুবাদ এপ্রিল, ১৯৯৩-এ প্রকাশিত হয়।

গল্পসংক্ষেপ

আলোচনা
এটি একটি স্বল্প দৈর্ঘ্য উপন্যাস। খান ব্রাদার্স কর্তৃক প্রকাশিত প্রথম সংস্করণে এর পরিসর ছিল মাত্র ৭০ পৃষ্ঠা। অনেক ক্ষেত্রে ছোট গল্পের দৈর্ঘ্যও এর চেয়ে বেশি হয়। হুমায়ূন আহমেদ সীমিত পরিসরেই উপন্যাসের আবহ তৈরি করতে পেরেছিলেন। প্রথম উপন্যাসেই হুমায়ূন আহমেদ ব্যাপক পাঠকের মুগ্ধ মনোযোগ আকর্ষণ সক্ষম হয়েছিলেন।

আহমদ শরীফের ভূমিকা
বাংলা ভাষা ও সাহিত্যের বিশিষ্ট পণ্ডিত অধ্যাপক আহমদ শরীফ স্বতঃপ্রণোদিত হয়ে এ উপন্যাসের একটি ভূমিকা লিখে দিয়েছিলেন।

জনসংস্কৃতি

 নাট্যদল বহুবচন ১৯৭৫ সালে উপন্যাসটির নাট্যরূপ দেয় এবং মঞ্চায়ন করে।
 কবি বেলাল আহমেদ পরিচালনায় উপন্যাসটির চলচ্চিত্র রূপ ২০০৬ সালে মুক্তি পায়।

তথ্যসূত্র

১৯৭২-এর উপন্যাস
বাংলা ভাষার উপন্যাস
১৯৭২-এর বাংলাদেশী উপন্যাস
বাংলা ভাষার বাংলাদেশী উপন্যাস
হুমায়ূন আহমেদের উপন্যাস
চলচ্চিত্রে অভিযোজিত বাংলাদেশী উপন্যাস
২০০০-এর দশকের বাংলা ভাষার চলচ্চিত্র
বাংলাদেশী উপন্যাস
বাংলা ভাষার বাংলাদেশী চলচ্চিত্র
২০০৬-এর চলচ্চিত্র
বাংলাদেশী উপন্যাস অবলম্বনে চলচ্চিত্র
বাংলাদেশের পটভূমিতে চলচ্চিত্র
বাংলা নাটক
বাংলাদেশী নাটক
শার্ল ওগ্যুস্তাঁ দ্য কুলোঁ

শার্ল ওগ্যুস্তাঁ দ্য কুলোঁ () (জুন ১৪, ১৭৩৬- আগস্ট ২৩, ১৮০৬) একজন ফরাসি পদার্থ বিজ্ঞানী ছিলেন। ১৭৩৬ সালের জুন ১৪ তারিখে ফ্রান্সের অঙ্গুলেমে তার জন্ম। তিনি সামরিক প্রকৌশলীর পেশা বেছে নিয়েছিলেন কিন্তু শারীরিক আঘাতের কারণে তাকে তিন বছর মার্টিনিকের ফোর্ট বুরবনে কাটাতে হয়। পুনরায় কাজে যোগদান করে তিনি লা রোশেল, আইল অফ এইক্স এবং শেরবুর্গে দায়িত্ব পালন করেন।

১৭৮১ সালে তাকে প্যারিসে স্থায়ীভাবে নিয়োগ দেয়া হয় কিন্তু ১৭৮৯ সালে ফরাসি বিপ্লবের প্রারম্ভে তিনি “এটেন্ডেন্ট অফ ওয়াটার এন্ড ফাউন্টেইন্স” এর পদ থেকে পদত্যাগ করে এবং ব্লয় এ একটি ক্ষুদ্র এস্টেটে অবসর জীবন যাপন করতে থাকেন। বিদ্রোহী সরকারের জারিকৃত ফরমান অনুযায়ী ওজন ও মাপ এর নতুন মানদন্ড তৈরির কাজে অংশগ্রহণ করার জন্য তাকে আবার প্যারিসে ডেকে পাঠান হয়। তিনি ছিলেন ন্যাশনাল ইন্সটিটিউটের প্রথম সদস্যদের একজন। ১৮০২ সালে তাকে “ইন্সপেক্টর অফ পাবলিক ইন্সট্রাকশন” হিসেবে নিয়োগ দেয়া হয়। কিন্তু ততদিনে তার স্বাস্থ্য অত্যন্ত দুর্বল হয়ে পড়েছে। চার বছর পর প্যারিসে তিনি মৃত্যুবরণ করেন।

কুলম্ব যন্ত্রকৌশল এবং তড়িৎ ও চুম্বকতার ইতিহাসে বিশেষ স্থান দখল করে আছেন। তিনি ১৭৭৯ সালে ঘর্ষন এর সূত্র সংক্রান্ত গুরুত্বপূর্ণ আবিষ্কার প্রকাশ করেন। এর বিশ বছর পর প্রকাশিত হয় সান্দ্রতা বিষয়ক স্মারক রচনা।

১৭৮৫ সালে পরকাশিত হয় তার গবেষণাপত্র “ধাতুর উপর বিকৃতি বলের প্রয়োগ ও স্থিতিস্থাপকতা সংক্রান্ত পরীক্ষা ও তত্ব” (Recherches théoriques et expérimentales sur la force de torsion et sur l'élasticité des fils de metal)। এই রচনায় তিনি “টরসন ব্যালান্স” যন্ত্রের বিভিন্ন ধরেনের গঠনের বর্ণনা দেন। এই যন্ত্রটি তিনি অত্যন্ত সাফল্যের সাথে ব্যবহার করেন আধান এর তলমাত্রিক বিস্তার এবং তড়িৎচুম্বক বলের সূত্র পরীক্ষার কাজে। তড়িৎচুম্বক বলের গাণিতিক তত্ব আবিষ্কারের পথপ্রদর্শক হিসেবে তিনি বিবেচিত। 
আধান এর একক কুলম্ব এবং কুলম্বের সূত্র তার নামানুসারে নামকরণ করা হয়েছে।

পাদটীকা

বহিঃসংযোগ 

 French National Library The Mémoires of Coulomb available in pdf format.
 

ফরাসি পদার্থবিজ্ঞানী
১৭৩৬-এ জন্ম
১৮০৬-এ মৃত্যু
ফরাসি পুরকৌশলী
ফরাসি বিজ্ঞান একাডেমির সদস্য
সংশপ্তক (উপন্যাস)

সংশপ্তক শহীদুল্লাহ কায়সারের একটি উপন্যাস। ১৯৬৪ সালে রচিত এই উপন্যাসটি ১৯৬৫ সালে প্রকাশিত হয়। পরবর্তীতে আবদুল্লাহ আল মামুন নাট্যরূপ প্রদান করেন এবং যা বাংলাদেশ টেলিভিশনে সম্প্রচারিত হয়। সংশপ্তক নাটকটি বাংলাদেশে টিভি নাটকের অন্যতম জনপ্রিয় নাটক হিসেবে বিবেচনা করা হয়। সংশপ্তক শব্দের অর্থ হয় জয় না হয় মৃত্যু।

তথ্যসূত্র

বহিঃসংযোগ 
 সংশপ্তক উপন্যাস নিয়ে আহমেদ মাওলার একটি বিশ্লেষণধর্মী লেখা 

বাংলা ভাষার উপন্যাস
১৯৬৫-এর উপন্যাস
গেয়র্গ সিমোন ওম

জর্জ সাইমন ওহম (১৬ মার্চ, ১৭৮৯ - ৬ জুলাই, ১৮৫৪)  ছিলেন জার্মান পদার্থ বিজ্ঞানী ও গণিতবিদ। ১৮২৬ সালে তিনি ও'মের সূত্র আবিষ্কার করেন। তার ছোট ভাই মার্টিন ওম একজন প্রখ্যাত গণিতবিদ।

জীবনী

প্রাথমিক জীবন
গেয়র্গ ওম ১৭৮৯ সালে এরলাঙেন, জার্মানিতে এক প্রোটেস্ট্যান্ট পরিবারে জন্মগ্রহণ করেন। তার পিতা ইয়োহান ভল্‌ফগাং ওম ছিলেন একজন তালামিস্ত্রি এবং মাতা মারিয়া এলিজাবেথ বেক ছিলেন এরলাঙেনের একজন দর্জির মেয়ে। গেয়র্গের পিতামাতা শিক্ষিত ছিলেন না, কিন্তু তার পিতা নিজ উদ্যোগে পড়াশুনা করেন এবং তার সন্তানদের পাঠদান করেন। গেয়র্গের সাত ভাইবোনের মধ্যে মাত্র তিনজন প্রাপ্ত বয়স পর্যন্ত বেঁচে ছিলেন। তারা হলেন গেয়র্গ সিমোন ওম, তার ছোট ভাই গণিতবিদ মার্টিন ওম এবং তার বোন এলিজাবেথ বারবারা। গেয়র্গের দশ বছর বয়সে তার মা মারা যান।

শিক্ষাজীবন
শৈশব থেকে গেয়র্গ ও মার্টিনকে পড়াতেন তার পিতা। তারা দুজনেই গণিত, পদার্থ বিজ্ঞান, রসায়ন ও দর্শন বিষয়ে ভালো করেন। গেয়র্গ ১১ থেকে ১৫ বছর বয়স পর্যন্ত এরলাঙেন জিমনেসিয়াম থেকে বৈজ্ঞানিক প্রশিক্ষণ লাভ করেন, যা তারা দুই ভাই তাদের পিতার কাছ থেকে যা শিখেছিলেন তার বিপরীত ছিল।

গেয়র্গের পিতা যখন বুঝতে পারলেন তার সন্তান শিক্ষার সুযোগ নষ্ট করছে, তখন তিনি তাকে সুইজারল্যান্ডে পাঠিয়ে দেন। সেখানে ১৮০৬ সালের সেপ্টেম্বরে তিনি গণিতের শিক্ষক হিসেবে গোট্‌স্টাড বেই নিডাউ স্কুলে নিয়োগ লাভ করেন।

কার্ল ক্রিস্টিয়ান ফন লাংস্‌ডর্ফ ১৮০৯ সালের শুরুর দিকে এরলাঙেন বিশ্ববিদ্যালয় ছেড়ে হেইডেলবের্গ বিশ্ববিদ্যালয় এ চলে যান। গেয়র্গ ও তার সাথে হেইডেলবের্গ চলে যান এবং নতুন করে গণিত চর্চা শুরু করেন। লাংস্‌ডর্ফ তাকে তার নিজের মত করে গণিত চর্চা করতে উপদেশ দেন এবং তাকে লেওনার্ড অয়লার, পিয়ের সিমোঁ লাপ্লাস, ও সিলভেস্ত্রে ফ্রাসোয়া লাক্রোইক্সের গবেষণাপত্র পড়তে বলেন। গেয়র্গ তার উপদেশ মেনে নেন কিন্তু ১৮০৯ সালের মার্চে গোট্‌স্টাড মনাস্টারির শিক্ষকের পদ ছেড়ে দিয়ে নিউশাটেলে প্রাইভেট শিক্ষক হয়ে যান। দুই বছর তিনি প্রাইভেট শিক্ষক হিসেবে তার দায়িত্ব পালন করেন এবং লাংস্‌ডর্ফের উপদেশানুসারে তিনি তার গণিত চর্চা চালিয়ে যান। পরবর্তীতে ১৮১১ সালের এপ্রিলে তিনি এরলাঙেন বিশ্ববিদ্যালয়ে ফিরে আসেন।

মৃত্যু
গেয়র্গ ১৮৫৪ সালের ৬ জুলাই মিউনিখে মৃত্যুবরণ করেন। তাকে আল্টের সুয়েড্‌ফ্রিডফে সমাধিস্থ করা হয়।

তথ্যসূত্র

১৭৮৯-এ জন্ম
১৮৫৪-এ মৃত্যু
জার্মান পদার্থবিজ্ঞানী
জার্মান গণিতবিদ
এরলাঙেনের ব্যক্তিত্ব
কপলি পদক বিজয়ী
রয়েল সোসাইটির বিদেশি সদস্য
জার্মান প্রোটেস্ট্যান্ট
১৬ মার্চ



ঘটনাবলী 
খ্রিস্টপূর্ব ৫৯৭ – ব্যাবিলনিয়ানরা জেরুসালেম লুণ্ঠন করে এবং রাজা হিসাবে জ্যাকোনায়া কে বাদ দিয়ে জ্যাডেকিয়া কে সিংহাসন দেয়া হয়।
১১৯০ – ইয়র্ক এর ক্লিফোর্ডস টাওয়ারে ইহুদীদের
১৯৩৫ -  বেলুড় মঠে রামকৃষ্ণ মন্দিরের ভিত্তিপ্রস্তর স্থাপিত হয়। 
১৯৮৯ – মিশরের গিজার মহা পিরামিড এর পাশে ৪,৪০০ বছর পুরানো একটি মমি পাওয়া যায়।
২০০৫ –  ইসরাইল আনুষ্ঠানিকভাবে জেরিকো নিয়ন্ত্রণ ফিলিস্তিনিদের উপর ছেড়ে দেয়।

জন্ম 
 ১৭৫১ - জেমস ম্যাডিসন, মার্কিন যুক্তরাষ্ট্রের চতুর্থ রাষ্ট্রপতি।
 ১৭৮৯ - জর্জ সায়মন ও'ম, জার্মান পদার্থবিজ্ঞানী।(মৃ.১৮৫৪)
 ১৮৩৯ - সুলি প্রুদোম, ফরাসি সাহিত্যিক।
 ১৮৮০ - রাজশেখর বসু, বাঙালি সাহিত্যিক, অনুবাদক, রসায়নবিদ ও অভিধান প্রণেতা।(মৃ.১৯৬০)
 ১৮৯২ - সেসার ভাইয়েহো, পেরুর কবি, লেখক, নাট্যকার এবং সাংবাদিক।
 ১৯৪০ - বেরনার্দো বেরতোলুচ্চি, ইতালীয় চলচ্চিত্র নির্মাতা।
 ১৯৫০ - কবীর সুমন, বাঙালি গায়ক।
 ১৯৫৩ - রিচার্ড স্টলম্যান, মার্কিন প্রোগ্রামার,মুক্ত সোর্সের প্রবক্তা ও গ্নু ফাউন্ডেশনের প্রতিষ্ঠাতা।
 ১৯৫৩ - ইজাবেল উপের, ফরাসি অভিনেত্রী।
 ১৯৫৮ - বিপিন রাওয়াত, ভারতীয় প্রতিরক্ষা বাহিনীর প্রধান।(মৃ.২০২১)
 ১৯৭৪ - হিথ স্ট্রিক, জিম্বাবুয়ে ক্রিকেট দলের সাবেক অধিনায়ক। (মৃ. ০৩/০৯/২০২৩)

মৃত্যু 
 ১৯৩৭ - বিমলানন্দ নাগ, বাগ্মী, ভারতীয় খ্রিস্টান ধর্মের নেতা, বাগ্মী ওদেশসেবক। (জ. ১৮৬৯)
 ১৯৭১ - অমলকৃষ্ণ সোম, বাঙালি মঞ্চাভিনেতা।
 ২০০৭ - মানজারুল ইসলাম রানা, বাংলাদেশী ক্রিকেটার।
 ২০১১ - খোন্দকার দেলোয়ার হোসেন, বাংলাদেশী রাজনীতিবিদ।
 ২০১৩ - জামাল নজরুল ইসলাম, বাংলাদেশি পদার্থবিজ্ঞানী ও গণিতবিদ।
 ২০২১ - মওদুদ আহমেদ, বাংলাদেশের আইনজীবী, রাজনীতিবিদ, সাবেক বাংলাদেশের উপরাষ্ট্রপতি ও জাতীয় পার্টির অন্যতম প্রতিষ্ঠাতা। (জ. ১৯৪০)

ছুটি ও অন্যান্য

বহিঃসংযোগ 

 বিবিসি: এই দিনে 
 দি নিউইয়র্ক টাইমস: এই দিনে 

গ্রেগরীয় পঞ্জিকার দিন
মার্চ
লক্ষ্মীবাজার, ঢাকা

লক্ষ্মীবাজার, যা পূর্বে মিঞা সাহেব ময়দান নামে পরিচিত ছিল, পুরান ঢাকায় অবস্থিত একটি জনবহুল ঐতিহ্যবাহী এলাকা। এর নামকরণ হয়েছিল ঐ এলাকায় অবস্থিত প্রাচীন লক্ষ্মী নারায়ণ মন্দিরের নামানুসারে। পুরান ঢাকার ঐতিহ্যবাহী অনেক শিক্ষাপ্রতিষ্ঠান এখানে অবস্থিত বলে এ এলাকা ঢাকার অন্যতম গুরুত্বপূর্ণ এলাকা হিসেবে বিবেচিত।

ইতিহাস
লক্ষ্মীবাজারের পূর্বনাম মিঞা সাহেবের ময়দান। ১৭৩০ সালের দিকে কাশ্মীরের মিঞা সাহেব আব্দুর রহিম রিজভী এখানে এসে একটি খানকাহ প্রতিষ্ঠা করেন। ১৭৪৫ সালে তিনি মারা গেলে এখানে তার মাজার প্রতিষ্ঠা করা হয়। পলাশীর যুদ্ধের পর ভিখন ঠাকুর এখানে লক্ষ্মীনারায়ণ মন্দির স্থাপন করেন। তার প্রচেষ্টায় ও ইংরেজদের সহযোগিতায় ১৮৯০ সালে মিঞা সাহেব ময়দান এলাকাটি লক্ষ্মীবাজার নামকরণ করা হয়।

রাস্তা ও লেন
 কুঞ্জ বাবু লেন
 সুভাষবোস এভিনিউ
 নন্দলাল দত্ত লেন
 গোবিন্দ দত্ত লেন
 মিউনিসিপ্যাল রোড
 কে জি গুপ্ত লেন
 পাতলা খান লেন
 নাসিরুদ্দিন সর্দার লেন
 কারকুন বাড়ি লেন
 নবদ্বীপ বসাক লেন
 শ্যামাপ্রসাদ লেন
 শিংটোলা রোড
 পাঁচ ভাই ঘাট লেন

চিত্রশালা

তথ্যসূত্র 

ঢাকা
পুরান ঢাকা
যাবুর

ইসলাম ধর্মমতে যাবুর () হলো দাউদ (আ.)-এর (ডেভিড) উপর আল্লাহর পক্ষ থেকে অবতীর্ণ একটি আসমানী কিতাব। তাওরাত (তোরাহ) ও ইনজিলের (সুসমাচার) মতো অন্যান্য গ্রন্থের পাশাপাশি কুরআনের পূর্বে আল্লাহ কর্তৃক অবতীর্ণ আসমানী কিতাবগুলোর মধ্যে এটি একটি। মুসলিম হাদিস মতে কুরআনে উল্লিখিত যাবুর হচ্ছে দাউদের সামসঙ্গীত। এটি মোট নাজিলকৃত ১০৪ টি আসমানি কিতাবের মধ্যে বড় ৪ খানা কিতাবের একটি। যেটি খ্রিস্টান ও ইহুদি ধর্মেও মর্যাদাসম্পন্ন গ্রন্থ।

প্রাক-ইসলামি আরবি কবিতায় প্রাক-ইসলামি আরবের খ্রিস্টান ভিক্ষু ও সন্ন্যাসীরা মাজমুর নামক পাঠ্যের সঙ্গে যুক্ত ছিল, অন্য প্রসঙ্গে যাকে তালপাতার নথি হিসেবে উল্লেখ করা হয়েছে। কেউ কেউ এটিকে সামসঙ্গীতের খণ্ড উল্লেখ করেছেন। মধ্যপ্রাচ্য ও দক্ষিণ এশিয়ার অনেক খ্রিস্টান হিব্রু বাইবেলে ডেভিডের সামসঙ্গীতকে বোঝানোর জন্য মাজমুর (হিন্দুস্তানি:  ,  ) শব্দটি ব্যবহার করে থাকে।

ব্যুৎপত্তি
আরবি শব্দ যাবুর  অর্থ গ্রন্থ, শিলালিপি, লেখ্য। প্রাথমিক সূত্রে এটি তালপাতায় প্রাচীন দক্ষিণ আরবীয় লেখ্যকে উল্লেখ করতে পারে।

অধিকাংশ পশ্চিমা বিদ্যাবত্তা যাবুর শব্দটি সল্টার তথা সামখণ্ড অর্থে দেখেন যেহেতু তাঁরা মনে করেন যে সামসঙ্গীত অর্থে ব্যবহৃত হিব্রু শব্দ মিজমার () বা এর আরামীয় সমতুল্য মাজমুরা ()-এর সঙ্গে আরবি যাবুর শব্দটির সংমিশ্রণ হয়ে গেছে। উক্ত অর্থে যাবুর নামটির একটি বিকল্প স্বল্পস্বীকৃত উৎস হলো যে এটি হিব্রু জিমরাহ (), যার অর্থ "গান, সঙ্গীত", বা সিপ্পুর (), যার অর্থ "গল্প", শব্দের একটি অপভ্রংশ।

বর্ণনা
যাবুর হযরত দাউদ (আ.) এর উপরে নাজিল হয়েছিল। এটি হিব্রু ভাষায় লিখিত। হযরত দাউদ -এর পুত্র হযরত সুলায়মান-এর রাজত্ব কালেও এটি পবিত্র ধর্মগ্রন্থ হিসেবে বিবেচিত হত। যা হযরত মুসা (আ.) এর উপর অবতীর্ণ তাওরাতের পরের আসমানী দ্বিতীয় বড় কিতাব।

কুরআনে উল্লেখ
কুরআনে মোট তিনবার যাবুর নামটি উল্লেখ করা হয়েছে। খোদ কুরআনেই যাবুর সম্পর্কে বিস্তারিতভাবে কিছুই বলা হয়নি, কেবল বলা হয়েছে যে এটি দাউদের কাছে অবতীর্ণ হয়েছিল এবং যাবুরে লেখা রয়েছে "আমার সৎকর্মপরায়ণ বান্দাহ্গণই পৃথিবীর উত্তরাধিকার লাভ করবে"।

সামসঙ্গীতের সঙ্গে সম্পর্ক
কুরআনে যাবুর বলতে সামসঙ্গীতকে বোঝানো হয়েছে। কুরআনের ২১:১০৫ আয়াতে বলা হয়েছে যে যাবুরে একটি উদ্ধৃতি আছে "আমার সৎকর্মপরায়ণ বান্দাহ্গণই পৃথিবীর উত্তরাধিকার লাভ করবে"। আয়াতটি সামসঙ্গীত অধ্যায় ৩৭-এর ২৯তম পদের সাথে সাদৃশ্যপূর্ণ, যেখানে বলা হয়েছে "সত্‌ লোকরা ঈশ্বরের প্রতিশ্রুত রাজ্য পাবে। সেখানে তারা চিরদিন বাস করবে।"

আহরেন্স (১৯৩০) এই মতকে সমর্থন করেন যে আল-আম্বিয়ার ১০৫ নং আয়াতটি যাবুর থেকে উদ্ধৃত হয়েছে। তিনি বলেন যে কুরআনের আয়াতে বলা হয়েছে, "স্মরণ করিয়ে দেওয়ার পর আমি যাবুরে লিখে দিয়েছি যে আমার সৎ বান্দারা পৃথিবীর উত্তরাধিকার লাভ করবে।" তাঁর সিদ্ধান্ত হলো যে এই আয়াতটি হিব্রু বাইবেল এবং আরও স্পষ্টভাবে ডেভিডের সামসঙ্গীত ৩৭-এর সঙ্গে কুরআনের একটি ঘনিষ্ঠ ও বিরল ভাষাগত সাদৃশ্য প্রকাশ করে।

হাদিসে
ইমাম বুখারির মতে সহীহ একটি হাদিসে বলা হয়েছে:

কেটুভিম
খ্রিস্টান আত্মপক্ষসমর্থক কার্ল গটলিপ ফান্ডারের যাবুর সম্পর্কে কুরআনের উল্লেখটি আসলে হিব্রু ধর্মগ্রন্থের তৃতীয় ভাগকে নির্দেশ করে, যেটি লেখ্য বা কেটুভিম নামে পরিচিত, এটি ইহুদিদের পবিত্র গ্রন্থসমূহের একটি বিস্তৃত শ্রেণী যেখানে সামসঙ্গীত এবং হিব্রু সাহিত্য ও কবিতার অন্যান্য সংগ্রহকে অন্তর্ভুক্ত করা হয়েছে।

আরও দেখুন
আসমানী কিতাব
সহীফা
ইব্রাহীমের সহিফা

তথ্যসূত্র

ধর্মগ্রন্থ
ইসলামি গ্রন্থ
আরব উপদ্বীপ
ইসলামি পরিভাষা
ক্রীতদাসের হাসি

ক্রীতদাসের হাসি বাংলাদেশি কথাসাহিত্যিক শওকত ওসমান রচিত উপন্যাস। ১৯৬১ সালে রচিত উপন্যাসটি প্রথম ১৯৬২ সালে প্রকাশিত হয়। পরবর্তীকালে ২০১৫ সালে সময় প্রকাশন কর্তৃক প্রকাশিত হয়।

১৯৫৮ সালে জেনারেল আইয়ুব খানের সামরিক শাসন পাকিস্তানকে বর্বর স্বৈরশাসনের যাঁতাকলে আবদ্ধ করে। এ সময় সব ধরনের-বাক স্বাধীনতা হরণ করা হয়েছিল। তৎকালীন পাকিস্থানের স্বৈরশাসক আইয়ুব খানের শাসন ব্যবস্থাকে ব্যঙ্গ করে এ উপন্যাস রচিত হয়। এ উপন্যাসের মূল চরিত্র তাতারী। গণতান্ত্রিক চেতনাকে ভয় পায় স্বৈরাচারী শাসক। এই চেতনাকে দমন করার জন্যই আবার নেমে আসে সামরিক শাসন তবুও লেখকের প্রতিবাদ স্তব্ধ থাকেনি। রূপকের মধ্য দিয়ে তীব্র হয়ে উঠেছে এই প্রতিবাদ। প্রতিবাদে সোচ্চার হয়েছে শওকত ওসমানের ‘ক্রীতদাসের হাসি’র তাতারী। খলিফা হারুনর রশীদ কোনো কিছুর বিনিময়েই তাতারীর হাসি শুনতে পান না। খলিফার নির্দেশে হাসার চেয়ে মৃত্যুকে শ্রেয় মনে করেছে তাতারী।

তথ্যসূত্র 

বাংলা ভাষার উপন্যাস
বাংলা ভাষার বাংলাদেশী উপন্যাস
১৯৬৩-এর বাংলাদেশী উপন্যাস